钦定古今图书集成/历象汇编/乾象典/第059卷 > 《帝车赋》〈有序〉王诜
## 钦定古今图书集成/历象汇编/乾象典/第059卷 > 《帝车赋》〈有序〉王诜

按《史记晋书》，“斗为帝车，运乎中央。” 说者谓斗，君象也，故谓之帝；运动不居，故谓之车。以愚观之，则帝车之义，盖亦因其同运于天而名之尔。愚又闻古者造车之初，有取于斗柄下携龙角之象，则谓之帝车者，岂亦因其象而名之欤？唐之文士，固尝为《北斗之赋》矣，而未有赋帝车者，作《帝车赋》。其辞曰：

“天之何为？”令北斗而为车兮，曰临制乎八埏。收六合
于一轸兮，载元气之填填。仰昊苍之窈寞兮，森万纬
之绵联。帝端拱于紫宫兮，夫奚事乎车毂而周旋？謇
予怀之寥廓兮，思仰观而远取。历九关以见帝兮，帝
元默而无语。溯天津之浩荡兮，窥四理之连延。灵枢
告予以其故兮，维景曜之所躔。吾𫖯辖夫四海兮，亦
“维斡夫坤乾。璇玑权衡璀璨而错落兮，开阳摇光晃
朗而相宣。挟六气以旁行兮，运四时而不息。美天路
之平平兮，转神杓夫陫侧。吾令望舒揽辔兮，羲和为
予以先驱。众星离离总总而拥轳兮，蜚廉《丰隆》奔凑
而后随。抶九神而轶群卫兮，历穹元”而辗八维。天戈
屏迹而自韬兮，蚩尤不敢张其旗。吾“东指于旸谷兮，
苍龙劬劬以骖乘。万物欣然而并生兮，仰阳辉以为
命。邅吾驾以南巡兮，矫朱鸟之翾翾。火伞熻㸌而前
导兮，祝融倚较而施鞭。吾西旋于昧谷兮，群生为予
以揪敛。《蓐收》。策白虎之趡趡兮，纷吾行之已远。敻回
顾夫幽都兮，后骑载夫元冥。冰霜纷糅而拥轮兮，雷
鼓为予以不鸣。羌吾”车之𬴂𬴂兮，日东南而西北。吾
亦孰知其成岁兮，自于兹而取则。却天驷而弗驾兮，
屏王良而靡冯。一北而万物为之虚兮，一南而物盈。
搏阴阳以为轮兮，攒五行以为辐。膏之以天泽兮，合
三十六宫于一毂。动不聆其薄薄兮，疾不耳其彭彭。
奚仲不得致其巧兮，造父无以施其能。彼下土之蚩
蚩兮，夸古先之六羽。逮奇肱之险幽兮，亦轩车之飞
翥。亶人力之轇轕兮，徒自诬于荒诡。“夫岂知太虚之
车兮，终万古而不踚。”夫此《矩谇》曰：“荡荡上帝，孰为车
兮？维北有斗，握其枢兮。盘薄万古，临八区兮。明建四
时，辅我皇舆兮。”